stanford-oval/wikipedia huggingface dataset:
มิราเคิล (เพลงเซลีน ดิออน)

| "มิราเคิล"> เพลงโดยเซลีน ดิออน.จากอัลบั้มมิราเคิล |
| --- | --- |
วางจำหน่าย: 11 ตุลาคม พ.ศ. 2547
บันทึกเสียง: Digital Insights Recording, Chartmarker Studios, Sony Studios
แนวเพลง: ป๊อป
ความยาว: 3:38
ค่ายเพลง: โคลัมเบีย, อีพิก
ผู้ประพันธ์เพลง: สตีฟ ดอฟฟ์, ลินดา ทอมป์สัน
โปรดิวเซอร์: เดวิด ฟอสเตอร์
"มิราเคิล" (อังกฤษ: Miracle) คือซิงเกิลที่ 2 เพื่อสนับสนุนอัลบั้ม มิราเคิล ของเซลีน ดิออน เผยแพร่เมื่อวันที่ 11 ตุลาคม พ.ศ. 2547 ในสหราชอาณาจักร และเอเชีย
"มิราเคิล" เป็นผลงานการประพันธ์ของ Linda Thompson และ Steve Dorff ในปี พ.ศ. 2544 ให้กับอัลบั้ม อะนิวเดย์แฮสคัม ในโอกาสเฉลิมฉลองการกำเนิดบุตรชายของเธอ เรอเน-ชาร์ล แต่เพลงไม่ได้เผยแพร่สู่สาธารณะในอัลบั้มนั้น และท้ายที่สุด ในปี พ.ศ. 2547 เซลีนบันทึกเสียงเพลงนี้ อำนวยการสร้างโดยเดวิด ฟอสเตอร์ หลังการร่วมงานครั้งล่าสุดในปี พ.ศ. 2542
เซลีน ดิออนโปรโมตเพลงนี้ในรายการโทรทัศน์บางรายการในสหรัฐอเมริกา อาทิ  The Oprah Winfrey Show และ The Ellen DeGeneres Show (แม้ว่าจะไม่ได้จำหน่ายซิงเกิลในสหรัฐอเมริกา)
ไม่มีมิวสิกวิดีโอสำหรับเพลงนี้
เพลงนี้ขึ้นสู่อันดับสูงสุด อันดับที่ 6 ที่ไต้หวันในชาร์ตแอร์เพลไต้หวัน
รูปแบบและรายชื่อเพลง

ซิงเกิลวิทยุ 2 เพลง   (สหราชอาณาจักร)
"มิราเคิล" – 3:38
"เดอะเฟิสต์ไทม์เอเวอร์ไอซอว์ยัวร์เฟส" – 4:09
ซิงเกิลวิทยุ  2 เพลง  (ญี่ปุ่น)
"ยูแอนด์ไอ" – 4:05
"มิราเคิล" – 3:38
ชาร์ต

| ชาร์ต (พ> ศ. 2547) | อันดับ สูงสุด |
| --- | --- |
ชาร์ทแอร์เพลไต้หวัน: 6
มหาวิทยาลัยเทคโนโลยีราชมงคลอีสาน วิทยาเขตขอนแก่น

| --- | --- |

ชื่อเดิม: วิทยาลัยเทคนิคขอนแก่น (ไทย - เยอรมัน)
ชื่อย่อ: มทร.อีสาน วขก. / KKC.RMUTI
คติพจน์: ฝีมือ ระเบียบ วินัย น้ำใจ
ประเภท: วิทยาเขต
สถาปนา: วิทยาลัยเทคนิคขอนแก่น (ไทย - เยอรมัน) 1 ตุลาคม พ.ศ. 2506 (61 ปี) มหาวิทยาลัยเทคโนโลยีราชมงคลอีสาน วิทยาเขตขอนแก่น 8 มกราคม พ.ศ. 2548 (19 ปี)
รองอธิการบดี: ปริญ นาชัยสิทธิ์
ผู้ศึกษา: 3,456 คน
ที่ตั้ง: วิทยาเขตขอนแก่น  150 หมู่ 6 ถนนศรีจันทร์ ตำบลในเมือง อำเภอเมืองขอนแก่น จังหวัดขอนแก่น 40000  วิทยาเขตขอนแก่น ศูนย์โคกสี  บ้านโคกสี ตำบลโคกสี อำเภอเมืองขอนแก่น จังหวัดขอนแก่น 40000
สี: สีประจำมหาวิทยาลัย ██ สีแสด  สีประจำวิทยาเขตขอนแก่น ██ สีน้ำเงิน
เว็บไซต์: www.kkc.rmuti.ac.th
มหาวิทยาลัยเทคโนโลยีราชมงคลอีสาน วิทยาเขตขอนแก่น เป็นวิทยาเขตในสังกัดมหาวิทยาลัยเทคโนโลยีราชมงคลอีสาน เริ่มเปิดทำการสอนเมื่อปี พ.ศ. 2567 ตั้งอยู่ที่ตำบลในเมือง อำเภอในเมือง จังหวัดขอนแก่น
ประวัติมหาวิทยาลัย

มหาวิทยาลัยเทคโนโลยีราชมงคลอีสาน วิทยาเขตขอนแก่น เดิมก่อตั้งในสังกัดกองโรงเรียนพาณิชย์และอุตสาหกรรม กรมอาชีวศึกษา กระทรวงศึกษาธิการ ชื่อ วิทยาลัยเทคนิคขอนแก่น
วันที่ 1 ตุลาคม พ.ศ. 2506 รัฐบาลไทย และรัฐบาลสหพันธ์สาธารณรัฐเยอรมนีได้มีการลงนามในการให้ความร่วมมือช่วยเหลือจัดตั้งสถาบันการศึกษาระดับประกาศนียบัตรวิชาชีพ เพื่อเป็นการส่งเสริมการศึกษาในภาคตะวันออกเฉียงเหนือทางด้านช่างฝีมือให้มีคุณภาพตรงตามความต้องการของตลาดแรงงานและเลือกจังหวัดขอนแก่นเป็นที่ตั้ง จึงใช้ชื่อเรียกกันว่า วิทยาลัยเทคนิคขอนแก่นแต่บุคคลนิยมเรียกกันว่า เทคนิคไทย – เยอรมัน สังกัดกองโรงเรียนพาณิชย์และอุตสาหกรรม กรมอาชีวศึกษากระทรวงศึกษาธิการ โดยจังหวัดขอนแก่นได้นำที่ดินสาธารณประโยชน์ ถ.ศรีจันทร์ อ.เมือง จ.ขอนแก่น ซึ่งห่างจากตัวเมืองประมาณ 3 กิโลเมตร ทางด้าน ทิศตะวันออก เป็นสถานที่จัดตั้งมีเนื้อที่ 36 ไร่ ต่อมาได้ที่ดินจากโรงเรียนบ้านหนองใหญ่ และซื้อจากเอกชนอีกร่วมเนื้อที่ปัจจุบัน จำนวน 106 ไร่
พ.ศ. 2507 ได้เปิดรับสมัครและสอบคัดเลือกนักศึกษารุ่นแรก มีผู้มาสอบ 306 คน คัดเลือกไว้เพียง 52 คน นักศึกษาปีที่ 1 เรียนและปฏิบัติงานพื้นฐานฝึกฝีมือเหมือนกันทุกแผนก จะแยกตามความถนัดในชั้นปีที่ 2 ซึ่งมีทั้งหมด 5 แผนก ได้แก่ ช่างกลโรงงาน ช่างท่อประสาน ช่างไฟฟ้า และเขียนแบบ เปิดเรียนครั้งแรก โดยขอใช้ห้องเรียนของโรงเรียนการช่างชาย (วิทยาลัยเทคนิคในปัจจุบัน) เป็นสถานที่เรียนชั่วคราวจนถึงเดือนกันยายนในปีเดียวกัน จึงได้ย้ายมาเรียนที่โรงฝึกงานแผนกช่างไฟฟ้า (แผนกช่างท่อและประสานโรงงาน 2 ) เมื่ออาคารเรียน 1 สร้างเสร็จจึงใช้เรียนวิชาสามัญและใช้เป็นอาคารอำนวยการด้วย  สำหรับความร่วมเมื่อและความช่วยเหลือจากรัฐบาลสหพันธ์สาธารณรัฐเยอรมนีนั้น ส้นสุดลงเมื่อเดือนมีนาคม 2518 แต่ทางรัฐบาลเยอรมันยังให้ความช่วยเหลือในการจัดหาครุภัณฑ์และอุปกรณ์ ฝึกปฏิบัติสำหรับเครื่องจักรตามโรงงานต่างๆพร้อมทั้งสนันสนุนให้ทุนแก่อาจารย์และนักศึกษาในการไปฝึกอบรบ และศึกษาต่อ ณ สหพันธ์สาธารณรัฐเยอรมันเรื่อยมา
วันที่ 14 มีนาคม พ.ศ. 2509 พระบาทสมเด็จพระมหาภูมิพลอดุลยเดชมหาราช บรมนาถบพิตร และสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เสด็จพระราชดำเนินพร้อมด้วย สมเด็จพระเจ้าลูกเธอเจ้าฟ้าอุบลรัตนราชกัญญา สิริวัฒนาพรรณวดี มาทรงเป็นประธานในพิธีเปิดวิทยาลัยฯ ทรงปลูกต้นประดู่ เพื่อความเป็นสิริมงคล บริเวณหน้ามหาวิทยาลัยฯ อันเป็นสัญลักษณ์ของความเข้มแข็งและความยั่งยืน  มหาวิทยาลัยฯ จึงถือเอาวันที่ 14 มีนาคม ของทุกปี เป็นวันคล้ายวันสถาปนาตลอดมา
พ.ศ. 2513 ได้ทำการเปิดสอนหลังสูตรวิชาชีพชั้นสูง (ปวส.) แผนกวิชาช่างกลโรงงานและแผนกวิชาช่างไฟฟ้า ทั้งภาคปกติและภาคนอกเวลา ในระดับประกาศนียบัตรวิชาชีพ (ปวช.) 5 แผนกวิชา เรียนระหว่างเวลา 14.20-20.00 น. และวันเสาร์ ตั้งแต่เวลา 08.30-15.15 น. ปี 2515 เปิดสอนหลักสูตรประกาศนียบัตรวิชาชีพ แผนกวิชาช่างอิเล็กทรอนิกส์ และปี 2516 เปิดสอนหลักสูตรประกาศนียบัตรวิชาชีพชั้นสูง (ปวส.) ภาคนอกเวลาหลักสูตร 2 ปี 6 เดือน ในแผนกวิชาช่างกลโรงงาน ช่างยนต์ ช่างท่อประสาน ช่างไฟฟ้าและช่างก่อสร้าง ต่อมาสัญญาความช่วยเหลือของรัฐบาลเยอรมันสิ้นสุดลงในปี 2518 แต่ยังคงเหลือผู้เชี่ยวชาญไว้ 1 คน และเปิดแผนกวิชาช่างอิเล็กทรอนิกส์สูงขึ้นเป็นประกาศนียบัตรวิชาชีพชั้นสูง (ปวส.) ด้วย
โครงการยกฐานะมหาวิทยาลัย

วันจันทร์ที่ 25 ธันวาคม พ.ศ. 2560 เวลา 09.30 น. ณ ห้องประชุม สำนักงานคณะวิศวกรรมศาสตร์ มหาวิทยาลัยเทคโนโลยีราชมงคลอีสาน วิทยาเขตขอนแก่น ได้มีการประชุมแลกเปลี่ยนการดำเนินงาน “โครงการจัดตั้งมหาวิทยาลัยเทคนิคไทย – เยอรมัน” โดยมี ดร.สมศักดิ์ จังตระกูล ผู้ว่าราชการจังหวัดขอนแก่น เป็นประธานการประชุม พร้อมด้วยผู้ทรงคุณวุฒิคณะกรรมการ ตัวแทนภาคเอกชน และประชาสังคม เพื่อผลักดันให้เป็นมหาวิทยาลัยต้นแบบเชิงวิชาชีพอย่างแท้จริงที่เป็นแห่งแรกของประเทศไทย ทั้งนี้ ความคืบหน้าจะรายงานให้ทราบในครั้งต่อไป
ข้อมูลทั่วไป

พระมหาพิชัยมงกุฎ    ตรามหาวิทยาลัย
ตราประจำมหาวิทยาลัย : พระมหาพิชัยมงกุฎ
สีประจำมหาวิทยาลัย : ██ สีแสด
สีประจำวิทยาเขต : ██ สีน้ำเงิน
ต้นไม้ประจำวิทยาเขต: ต้นประดู่ทรงปลูกพระราชทาน
ดอกไม้ประจำมหาวิทยาลัย: ดอกแคแสด
ดอกไม้ประจำวิทยาเขต: ดอกประดู่
พระพุทธรูปประจำวิทยาเขต: พระพุทธนวราชมงคลนุสรณ์
คติพจน์ของมหาวิทยาลัย: ฝีมือ ระเบียบ วินัย น้ำใจ
เพลงประจำมหาวิทยาลัย: มาร์ชราชมงคล
พระมหากรุณาธิคุณที่ทรงมีต่อสถาบัน

วันที่ 14 มีนาคม พ.ศ. 2509 พระบาทสมเด็จพระมหาภูมิพลอดุลยเดชมหาราช บรมนาถบพิตร และสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เสด็จพระราชดำเนิน พร้อมด้วยสมเด็จพระเจ้าลูกเธอ เจ้าฟ้าอุบลรัตนราชกัญญา สิริวัฒนาพรรณวดี ทรงเป็นประธานในพิธีเปิดมหาวิทยาลัยฯ  และได้ทรงปลูกต้นประดู่พระราชทาน บริเวณทางเข้ามหาวิทยาลัยฯ ฝั่งถนนศรีจันทร์ เพื่อความเป็นสิริมงคล ซึ่งเป็นสัญลักษณ์ของความเข็มแข็งและความยั่งยืน มหาวิทยาลัยฯจึงถือเอาวันที่ 14 มีนาคม ของทุกปี เป็นวันคล้ายวันสถาปนา
พิธีพระราชทานปริญญาบัตร

พระบาทสมเด็จพระมหาภูมิพลอดุลยเดชมหาราช บรมนาถบพิตร ทรงพระกรุณาโปรดเกล้าฯให้ สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เสด็จพระราชดำเนินแทนพระองค์ในการพระราชทานปริญญาบัตรแก่ผู้สำเร็จการศึกษาจากมหาวิทยาลัยเทคโนโลยีราชมงคลอีสาน วิทยาเขตขอนแก่น ในช่วงเดือนพฤศจิกายนของทุกปี พร้อมกันกับมหาวิทยาลัยเทคโนโลยีราชมงคลอื่นๆ ทั่วประเทศ ณ หอประชุมมหาวิทยาลัยเทคโนโลยีราชมงคลธัญบุรี ถนนรังสิต-นครนายก ตำบลคลองหก อำเภอคลองหลวง จังหวัดปทุมธานี
การศึกษา

วิทยาเขตขอนแก่น ประกอบด้วย 3 คณะ 1 วิทยาลัยดังนี้
| --- | --- |
 คณะวิศวกรรมศาสตร์  คณะครุศาสตร์อุตสาหกรรม:  คณะบริหารธุรกิจและเทคโนโลยีสารสนเทศ  วิทยาลัยไทยไมส์เตอร์
กิจกรรมของมหาวิทยาลัย

มหาวิทยาลัยเทคโนโลยีราชมงคลอีสาน วิทยาขอนแก่น มีกิจกรรมให้นักศึกษาได้เข้าร่วมตลอดทั้งปี เพื่อเป็นการส่งเสริมให้นักศึกษาเกิดการพัฒนาอย่างยั่งยืน 
ทั้งในเรื่องของความรู้ ความคิด สติปัญญา มีความกล้าแสดงออกอย่างสร้างสรรค์ในทางที่ถูกที่ควร การอยู่ร่วมกันในสังคมหมู่คณะและในเรื่องของคุณธรรม จริยธรรม 
โดยมีกิจกรรมที่น่าสนใจมากมาย อาทิ เช่น
กิจกรรมอบรมพัฒนาคุณธรรมจริยธรรม ณ ศูนย์ปฏิบัติธรรมเวฬุวัน
กิจกรรมพาน้องใหม่ไหว้พระธาตุฯ
กิจกรรมเชียร์กลาง
กิจกรรมสานส้มพันธ์น้องพี่
กิจกรรมการบริจาคโลหิต
กิจกรรมประกวดดาว เดือน และดาวเทียมคณะ
ศิษย์เก่าที่มีชื่อเสียง

พงษ์สิทธิ์  คำภีร์
อาคาร และสถานที่ > อาคาร

อาคาร 2 สาขาเทคโนโลยีอุตสาหกรรม
อาคาร 3 สาขาวิชาวิศวกรรมคอมพิวเตอร์
อาคาร 18 อาคารปฏิบัติการวิศวกรรมศาสตร์
แหล่งข้อมูลอื่น

มหาวิทยาลัยเทคโนโลยีราชมงคลอีสาน วิทยาเขตขอนแก่น เก็บถาวร 2014-03-23 ที่ เวย์แบ็กแมชชีน
ภาพถ่ายทางอากาศมหาวิทยาลัยเทคโนโลยีราชมงคลอีสาน วิทยาเขตขอนแก่น
| ด ค กหน่วยงานในมหาวิทยาลัยเทคโนโลยีราชมงคลอีสาน |
| --- | --- | --- |
| นครราชสีมา | คณะบริหารธุรกิจ • คณะวิทยาศาสตร์และศิลปศาสตร์ •  คณะวิศวกรรมศาสตร์และเทคโนโลยี • คณะสถาปัตยกรรมศาสตร์และศิลปกรรมสร้างสรรค์ • วิทยาลัยนวัตกรรมวิชาชีพ |  |
| วิทยาเขตขอนแก่น | คณะวิศวกรรมศาสตร์ • คณะครุศาสตร์อุตสาหกรรม • คณะบริหารธุรกิจและเทคโนโลยีสารสนเทศ • วิทยาลัยไทยไมส์เตอร์ |  |
| วิทยาเขตสุรินทร์ | คณะเกษตรศาสตร์และเทคโนโลยี • คณะเทคโนโลยีการจัดการ |  |
| วิทยาเขตสกลนคร | คณะอุตสาหกรรมและเทคโนโลยี • คณะทรัพยากรธรรมชาติ |  |
| โครงการจัดตั้งวิทยาเขตร้อยเอ็ด | คณะเกษตรศาสตร์ (โครงการจัดตั้ง) • วิทยาลัยเทคโนโลยี ไทย-เยอรมัน (โครงการจัดตั้ง) |  |
| โรงเรียน | สาธิตเตรียมวิศวกรรมและเทคโนโลยี (สกลนคร) |  |
หมวดหมู่ • โครงการ • สถานีย่อย
| ด ค กสถาบันอุดมศึกษาในจังหวัดขอนแก่น |
| --- | --- | --- |
| สถาบันอุดมศึกษาของรัฐ | เทคโนโลยีราชมงคลอีสาน วิทยาเขตขอนแก่น • รามคำแหง สาขาวิทยบริการขอนแก่น • ศูนย์แพทยศาสตรศึกษาชั้นคลินิก รพ.ขอนแก่น • ราชภัฏเลย ศูนย์การศึกษาจ.ขอนแก่น • การบินพลเรือน ศูนย์ฝึกการบินแห่งที่ 2  • การอาชีวศึกษาเกษตรภาคตะวันออกเฉียงเหนือ(เกษตรและเทคโนโลยี) • การอาชีวศึกษาภาคตะวันออกเฉียงเหนือ ๓(การอาชีพ,เทคนิค,อาชีวศึกษา) • พระบรมราชชนก(พยาบาลบรมราชชนนี,การสาธารณสุขสิรินธร) |  |
| สถาบันอุดมศึกษาในกำกับของรัฐ | ขอนแก่น • มหาจุฬาลงกรณราชวิทยาลัย วิทยาเขตขอนแก่น • มหามกุฏราชวิทยาลัย วิทยาเขตศรีล้านช้าง ศูนย์ชุมแพ • มหามกุฏราชวิทยาลัย วิทยาเขตอีสาน |  |
| สถาบันอุดมศึกษาเอกชน | ภาคตะวันออกเฉียงเหนือ • ศรีปทุม วิทยาเขตขอนแก่น • บัณฑิตเอเชีย • การจัดการปัญญาภิวัฒน์ หน่วยการเรียนทางไกลขอนแก่น |  |
หมวดหมู่ • โครงการ • สถานีย่อย
มิสยูนิเวิร์สลาว 2017

| มิสยูนิเวิร์สลาว 2017 |
| --- | --- |
วันที่: 26 สิงหาคม ค.ศ. 2017
สถานที่จัด: ศูนย์การประชุมแห่งชาติลาว, เวียงจันทน์, ประเทศลาว
ถ่ายทอดทาง: TV Lao
เข้าร่วมประกวด: 10
ผ่านเข้ารอบ: 5
ผู้ชนะเลิศ: สุพาพอน สมวิจิด
มิสยูนิเวิร์สลาว 2017 (ลาว: ມີສຢູນີເວີສລາວ 2017) เป็นการประกวดมิสยูนิเวิร์สลาวครั้งที่ 1 การประกวดรอบตัดสินจัดขึ้นเมื่อวันที่ 26 สิงหาคม ค.ศ. 2017 ณ ศูนย์การประชุมแห่งชาติลาว, เวียงจันทน์, ประเทศลาว โดยผู้ชนะการประกวดในครั้งนี้ คือ สุพาพอน สมวิจิด (Souphaphone Somvichith) ซึ่งเธอจะได้เป็นตัวแทนประเทศลาวเข้าร่วมประกวดนางงามจักรวาล 2017
ผลการประกวด

| ผลการประกวด | ผู้เข้าประกวด |
| --- | --- |
มิสยูนิเวิร์สลาว ลาว 2017:  MUL 3 - สุพาพอน สมวิจิด
รองอันดับ 1:  MUL 9 - ออนอานง หอมสมบัด
รองอันดับ 2:  MUL 5 - วาลิสะลา ตังสุวัน
รองอันดับ 3:  MUL 1 - สุกสะหวัน หลวงลาด
รองอันดับ 4:  MUL 6 - มาลิสา สีดาจัน
รางวัลพิเศษ

| รางวัล | ผู้เข้าประกวด |
| --- | --- |
Miss Photo genic:  MUL 5 - วาลิสะลา ตังสุวัน
Miss Friendship:  MUL 1 - สุกสะหวัน หลวงลาด
Miss Best Personality:  MUL 3 - สุพาพอน สมวิจิด
Miss Elegance:  MUL 3 - สุพาพอน สมวิจิด
ผู้เข้าประกวด

ชนะเลิศ
รองชนะเลิศ
เข้ารอบสุดท้าย
ผู้ที่ผ่านรอบคัดเลือกเข้าสู่รอบ 10 คนสุดท้ายของการประกวดมิสยูนิเวิร์สลาว 2017 มีรายชื่อดังต่อไปนี้:
| หมายเลข | ผู้เข้าประกวด | แขวง | อายุ | ส่วนสูง (ฟุต) | ตำแหน่งในการประกวด | รางวัลพิเศษ |
| --- | --- | --- | --- | --- | --- | --- |
| 1 | Souksavanh Luanglath |  | 23 | 5 ฟุต 8 นิ้ว (1.73 เมตร) | รองอันดับ 3 | Miss Friendship |
| 2 | Tonkham Phonchanhueang | เวียงจันทน์ | 22 | 5 ฟุต 9 นิ้ว (1.75 เมตร) |  มิสเวิลด์ลาว 2017 |  |
| 3 | Souphaphone Somvichith | จำปาศักดิ์ | 20 | 5 ฟุต 11 นิ้ว (1.80 เมตร) |  มิสยูนิเวิร์สลาว | Best Personality , Miss Elegance |
| 4 | Aliyavanh Phommachak |  | 24 | 5 ฟุต 10 นิ้ว (1.78 เมตร) |  |  |
| 5 | Varissara Tangsouvanh | เวียงจันทน์ | 27 | 5 ฟุต 7 นิ้ว (1.70 เมตร) |  รองอันดับ 2 | Miss Photogenic |
| 6 | Malisa Sidachanh |  | 24 | 5 ฟุต 11 นิ้ว (1.80 เมตร) |  รองอันดับ 4 |  |
| 7 | Phonevilai Tammavongsa |  | 21 | 5 ฟุต 6 นิ้ว (1.68 เมตร) |  |  |
| 8 | Douangchai Keovongsy |  | 24 | 5 ฟุต 6 นิ้ว (1.68 เมตร) |  |  |
| 9 | On-anong Homsombath | เวียงจันทน์ | 22 | 5 ฟุต 11 นิ้ว (1.80 เมตร) |  รองอันดับ 1 |  |
| 10 | Souvanun Noynaly |  | 18 | 5 ฟุต 6 นิ้ว (1.68 เมตร) |  |  |
ไม คุรากิ เบสต์ 151A -เลิฟ&โฮป-

ไม คุรากิ เบสต์ 151A -เลิฟ&โฮป- (อังกฤษ: MAI KURAKI BEST 151A - LOVE & HOPE -) เป็นอัลบั้มรวมเพลงลำดับที่ 3 ของไม คุรากิ นักร้องและนักแต่งเพลงชาวญี่ปุ่น ออกจำหน่ายเมื่อวันที่ 12 พฤศจิกายน พ.ศ. 2557
ข้อมูลอัลบั้ม

อัลบั้มนี้เป็นอัลบั้มรวมเพลงเพื่อฉลองครบรอบ 15 ปีในวงการเพลงของเธอ จำหน่ายแบบ Limited และ Regular อัลบั้มนี้เป็นอัลบั้มแรกที่มีปก Limited ถึง 2 แบบ คือ แบบ Love และ แบบ Hope แบบ Love มีมิวสิกวิดีโอ และ การแสดงสดของเพลงในแผ่นที่ 1 (แผ่น love) ส่วนแบบ Hope มีมิวสิกวิดีโอ และ การแสดงสดของเพลงในแผ่นที่ 2 (แผ่น Hope) ยกเว้นเพลง DYNAMITE ที่ถูกแทนที่ด้วยมิวสิกวิดีโอทำใหม่ของเพลง Love, day after tomorrow ทั้ง 3 แบบจะมีซีดี 2 แผ่นที่ใช้ชื่อแผ่นว่า Love และ Hope ตามลำดับ แผ่น Love เป็นเพลงบัลลาด ส่วนแผ่น Hope มีเนื้อหาเพลงที่เป็นแบบการให้กำลังใจ
หน้าปกของอัลบั้มแบบ Regular มีหน้าปกเหมือนอัลบั้ม ดิลิเชียสเวย์ อัลบั้มแรกของเธอที่ออกจำหน่ายเมื่อ 14 ปีก่อน ซึ่งเป็นปกแบบขาว-ดำ นอกจากนี้ 151A ยังเป็นการเล่นคำจากคำว่า Ichi-go Ichi-e (ญี่ปุ่น: 一期一会) ซึ่งแปลว่าพบกันครั้งหนึ่งในชีวิต  อัลบั้มนี้มีเพลงใหม่ 2 เพลง คือ You Can เป็นเพลงประกอบโฆษณาของบริษัท U-Can และ DYNAMITE ซึ่ง DYNAMITE เป็นเพลงเปิดลำดับที่ 39 ของยอดนักสืบจิ๋วโคนัน นอกจากนี้ยังเป็นเพลงประกอบตอนพิเศษ (ญี่ปุ่น: 江戸川コナン失踪事件 〜史上最悪の2日間〜; โรมาจิ: Edogawa konan shissō jiken 〜 shijō saiaku no 2-kakan 〜)   และเพลงที่ยังไม่เคยบรรจุในซีดีอย่าง Anata ga irukara (ญี่ปุ่น: あなたがいるから) ที่เป็นดิจิทัลซิงเกิลการกุศล ช่วยเหลือในเหตุแผ่นดินไหวและคลื่นสึนามิในโทโฮะกุ พ.ศ. 2554 และเพลง Hakanasa (ญี่ปุ่น: 儚さ) เวอร์ชันปกติจากอัลบั้ม Mai Kuraki Symphonic Collection in Moscow.
อัลบั้มนี้เปิดตัวที่อันดับ 2 รองจากอัลบั้ม With Love ของคานะ นิชิโนะ เปิดตัวด้วยยอดขาย 40,556 ชุดในสัปดาห์แรก อยู่ในชาร์ต 15 สัปดาห์ รวมยอดขายได้ 67,308 ชุด และได้รับการรับรองระดับ Gold จาก RIAJ ด้วย ในปี 2014 มียอดขาย 57,078 ชุด ทำให้เป็นอัลบั้มที่ขายดีที่สุดลำดับที่ 95 ของปี
อัลบั้มนี้มีกิจกรรมร่วมสนุกคือ ให้แต่งตัวเลียนแบบไม คุรากิ โดยให้ถ่ายรูปส่งทางไลน์ โดย 100 คนที่ผ่านการคัดเลือกจะได้ไปที่งาน event ของอัลบั้มนี้ที่โตเกียวในวันจำหน่าย   นอกจากนี้ยังมีการชิงการเข้าดูการซ้อมการแสดงของคอนเสิร์ตครั้งที่ 300 ของเธอ ซึ่งจัดในวันที่ 6 ธันวาคม คือคอนเสิร์ต 15th Anniversary Mai Kuraki Live Project 2014 BEST “一期一会” ～Premium～ ซึ่งเป็นคอนเสิร์ตครั้งที่ 300 เล่นเพลงไปทั้งหมด 36 เพลง จัดขึ้นที่สนามกีฬาต่อสู้ญี่ปุ่น
ชาร์ต

| วางจำหน่าย | ชาร์ต | อันดับสูงสุด | ยอดจำหน่ายสัปดาห์แรก | ยอดจำหน่ายรวม | อยู่ในชาร์ต |
| --- | --- | --- | --- | --- | --- |
| 12 พฤศจิกายน พ.ศ. 2557 | Oricon Daily Charts | 2 | 19,018 | 67,308 | 15 สัปดาห์ |
| 12 พฤศจิกายน พ.ศ. 2557 | Oricon Weekly Charts | 2 | 40,556 | 67,308 | 15 สัปดาห์ |
| 12 พฤศจิกายน พ.ศ. 2557 | Oricon Monthly Charts | 10 | 54,287 | 67,308 | 15 สัปดาห์ |
| 12 พฤศจิกายน พ.ศ. 2557 | Oricon Yearly Charts 2014 | 95 | 57,078 | 67,308 | 15 สัปดาห์ |
| 12 พฤศจิกายน พ.ศ. 2557 | Oricon Yearly Charts 2015 |  | 10,230 | 67,308 | 15 สัปดาห์ |
| 12 พฤศจิกายน พ.ศ. 2557 | Billboard Japan Top Album | 2 |  |  |  |
มิชชั่น: อิมพอสซิเบิ้ล ฟอลล์เอาท์

| มิชชั่น: อิมพอสซิเบิ้ล ฟอลล์เอาท์ |
| --- | --- |
กำกับ: คริสโตเฟอร์ แม็คควอรี่
เขียนบท: คริสโตเฟอร์ แม็คควอรี่
สร้างจาก: Mission: Impossible โดย บรูซ เกลเลอร์
อำนวยการสร้าง:   ทอม ครูซ  เจ.เจ. แอบรัมส์  ไบรอัน เบิร์ก  เดวิด เอลลิสัน  ดานา โกลด์เบิร์ก  ดอน เกรนเจอร์  คริสโตเฟอร์ แม็คควอรี่  เจค ไมเออส์ 
นักแสดงนำ:   ทอม ครูซ  รีเบกกา เฟอร์กูสัน  ไซมอน เพกก์  วิง เรมส์  มิเชลล์ โมนาแฮน  อเล็ก บอลด์วิน  ฌอน แฮร์ริส  เฮนรี แควิลล์  วาเนสซา เคอร์บี  แองเจลา บาสเซตต์ 
กำกับภาพ: ร็อบ ฮาร์ดี
ตัดต่อ: เอ็ดดี แฮมิลตัน
ดนตรีประกอบ: โลร์น บัลฟ์
บริษัทผู้สร้าง:   แบดโรบอตโปรดักชันส์  สกายแดนซ์มีเดีย  อาลีบาบาพิกเจอส์  
ผู้จัดจำหน่าย: พาราเมาต์พิกเจอส์
วันฉาย:   26 กรกฎาคม ค.ศ. 2018 (ไทย)  27 กรกฎาคม ค.ศ. 2018 (สหรัฐ) 
ความยาว: 147 นาที
ประเทศ: สหรัฐอเมริกา
ภาษา: อังกฤษ
ทุนสร้าง: 178 ล้านดอลลาร์สหรัฐ
ทำเงิน: 791.1 ล้านดอลลาร์สหรัฐ
ก่อนหน้านี้: มิชชั่น:อิมพอสซิเบิ้ล ปฏิบัติการรัฐอำพราง
ต่อจากนี้: มิชชั่น:อิมพอสซิเบิ้ล ล่าพิกัดมรณะ ตอนที่หนึ่ง
ข้อมูลจาก IMDb
ข้อมูลจากสยามโซน
มิชชั่น: อิมพอสซิเบิ้ล ฟอลล์เอาท์ (อังกฤษ: Mission: Impossible – Fallout) เป็นภาพยนตร์โลดโผน/สายลับลำดับที่ 6 ในชุด มิชชั่น:อิมพอสซิเบิ้ล กำกับ เขียนและร่วมอำนวยการสร้างโดยคริสโตเฟอร์ แม็คควอรี่ นำแสดงโดยทอม ครูซ, รีเบกกา เฟอร์กูสัน, ไซมอน เพกก์, วิง เรมส์, อเล็ก บอลด์วิน, ฌอน แฮร์ริส, เฮนรี แควิลล์และแองเจลา บาสเซตต์ ภาพยนตร์เข้าฉายในสหรัฐอเมริกา วันที่ 27 กรกฎาคม ค.ศ. 2018
เรื่องย่อ

สองปีหลังจากจับตัวโซโลมอน เลน หัวหน้ากลุ่มก่อการร้ายซินดิเคต กลุ่มซินดิเคตได้กลายสภาพเป็นกลุ่มใหม่ชื่อ "ดิอะพอสเทิลส์" (The Apostles) ที่เบลฟาสต์ อีธาน ฮันต์ สายลับ IMF ได้รับภารกิจให้ขัดขวางการขายแกนพลูโตเนียมสามลูกให้กลุ่มดิอะพอสเทิลส์ โดยมีผู้ว่าจ้างคือจอห์น ลาร์ก แต่ภารกิจล้มเหลวเมื่อฮันต์เลือกจะรักษาชีวิตลูเธอร์ สติกเคลล์ ลูกทีมของเขาและแกนพลูโตเนียมถูกขโมยไปได้ ทีมของอีธานจึงจับตัวนักวิทยาศาสตร์ผู้ได้รับการว่าจ้างจากลาร์กให้สร้างระเบิดจากแกนพลูโตเนียมเพื่อเค้นข้อมูล
เอริกา สโลน ผู้อำนวยการ CIA สั่งให้ออกัสต์ วอล์กเกอร์ติดตามฮันต์ขณะที่เขาทำภารกิจตามแกนพลูโตเนียมคืน ฮันต์และวอล์กเกอร์ลอบเข้าไปในงานเลี้ยงที่กร็องปาแลในปารีส ที่ซึ่งลาร์กจะทำการซื้อขายแกนพลูโตเนียมกับกลุ่มดิอะพอสเทิลส์ ผ่านคนกลางผู้มีนามว่า "แม่ม่ายขาว" ฮันต์และวอล์กเกอร์ตามลาร์กไปที่ห้องน้ำก่อนทั้งสามจะสู้กันและลาร์กถูกอิลซา เฟาสต์ฆ่า ทำให้ฮันต์ต้องสวมรอยเป็นลาร์กเพื่อไปพบกับแม่ม่ายขาว เขาพาแม่ม่ายขาวหลบหนีเนื่องจากมีคนตามฆ่าทั้งสอง ก่อนแม่ม่ายขาวจะมอบแกนพลูโตเนียมให้ฮันต์หนึ่งลูกแล้วบอกให้ฮันต์พาตัวเลนมาที่ลอนดอนเพื่อแลกกับแกนพลูโตเนียมที่เหลืออีกสองลูก ฮันต์และทีมจึงโจมตีขบวนรถที่คุมตัวเลน ก่อนจะพาเลนหลบหนีการไล่ล่าของเฟาสต์ที่ได้รับคำสั่งมาให้ฆ่าเลน
อลัน ฮันลีย์ รัฐมนตรี IMF มาพบฮันต์ที่ลอนดอนเนื่องจากเขาพบหลักฐานว่าตัวฮันต์เองคือลาร์กและสร้างเรื่องทั้งหมดเพื่อเดินตามรอยเลน ฮันลีย์สั่งให้ฮันต์ล้มเลิกภารกิจแต่ฮันต์ไม่ยอมและทำร้ายฮันลีย์ ก่อนจะสั่งให้วอล์กเกอร์จับตาดูเลนเมื่อตนและลูกทีมออกไปทำภารกิจ ด้านวอล์กเกอร์ปล่อยตัวเลนแล้วเผยว่าแท้จริงตนคือลาร์ก แต่วอล์กเกอร์ตระหนักได้ภายหลังว่านี่เป็นแผนเปิดโปงตัวเขาของฮันต์ วอล์กเกอร์ฆ่าฮันลีย์ก่อนอาศัยช่วงชุลมุนหลบหนีไปที่แคชเมียร์พร้อมกับเลน ทั้งสองมีแผนจะระเบิดต้นน้ำในแคชเมียร์เพื่อทำให้น้ำปนเปื้อน ซึ่งจะส่งผลกระทบต่อประชากร 1 ใน 3 ของโลก
ฮันต์และทีมตามมาที่แคชเมียร์แล้วพบว่าจูเลีย อดีตภรรยาของเขาทำงานรักษาคนอยู่ที่นี่ ฮันต์จึงตระหนักว่าวอล์กเกอร์และเลนวางแผนเพื่อให้เธอถูกระเบิดไปด้วย เบนจี ดันน์ ลูกทีมคนหนึ่งบอกฮันต์ว่าระเบิดสองลูกถูกตั้งไว้ไม่ให้ปิดวงจรได้ทีละลูก หากปิดวงจรของลูกใดลูกหนึ่ง อีกลูกหนึ่งจะระเบิด มีวิธีเดียวคือปิดด้วยตัวจุดชนวนซึ่งอยู่กับวอล์กเกอร์ ฮันต์จึงขับเฮลิคอปเตอร์ไล่ตามวอล์กเกอร์ ส่วนลูกทีมคนอื่น ๆ แยกไปหาระเบิด ฮันต์ขับเฮลิคอปเตอร์ชนเฮลิคอปเตอร์ของวอล์กเกอร์จนตกก่อนทั้งสองจะสู้กันริมหน้าผาจนวอล์กเกอร์ตกลงไปเสียชีวิต ด้านเบนจีพบระเบิดก่อนจะถูกเลนดักทำร้ายแต่เฟาสต์มาช่วยทันแล้วจับตัวเลนไว้ ทีมของฮันต์สามารถปิดวงจรระเบิดได้ทันในที่สุด
ฮันต์ถูกพาตัวมารักษาที่ค่ายที่จูเลียทำงานอยู่ ด้านเลนถูกส่งตัวให้ MI6 ผ่านแม่ม่ายขาว ภาพยนตร์จบลงเมื่อฮันต์อยู่กับจูเลียและลูกทีมคนอื่น ๆ
นักแสดง

ทอม ครูซ รับบท อีธาน ฮันต์ สายลับ IMF
รีเบกกา เฟอร์กูสัน รับบท อิลซา เฟาสต์ อดีตสายลับซินดิเคต
ไซมอน เพกก์ รับบท เบนจี ดันน์ เจ้าหน้าที่ภาคสนามของ IMF ลูกทีมของฮันต์
วิง เรมส์ รับบท ลูเธอร์ สติกเคลล์ แฮกเกอร์ของ IMF ลูกทีมของฮันต์
มิเชลล์ โมนาแฮน รับบท จูเลีย มี้ด-ฮันต์ อดีตภรรยาของฮันต์
อเล็ก บอลด์วิน รับบท อลัน ฮันลีย์ รัฐมนตรี IMF
ฌอน แฮร์ริส รับบท โซโลมอน เลน หัวหน้ากลุ่มซินดิเคต
เฮนรี แควิลล์ รับบท ออกัสต์ วอล์กเกอร์ มือสังหารจาก CIA
วาเนสซา เคอร์บี รับบท แม่ม่ายขาว ผู้เป็นคนกลางในการซื้อขายอาวุธ
แองเจลา บาสเซตต์ รับบท เอริกา สโลน ผู้อำนวยการ CIA
เวส เบนต์ลีย์ รับบท แพทริก สามีใหม่ของจูเลีย
การผลิต

เดือนพฤษภาคม ค.ศ. 2015 เดอะแทร็กกิงบอร์ด รายงานว่าพาราเมาต์พิกเจอส์กำลังพัฒนา มิชชั่น:อิมพอสซิเบิ้ล 6 โดยจะได้ทอม ครูซ, เจ.เจ. แอบรัมส์, เดวิด เอลลิสันและดานา โกลด์เบิร์กกลับมาร่วมอำนวยการสร้าง ในเดือนกรกฎาคม ค.ศ. 2015 ครูซกล่าวในรายการ เดอะเดลีโชว์วิธจอน สจวต ว่าการถ่ายทำจะเริ่มในฤดูร้อน ค.ศ. 2016 เดือนพฤศจิกายน ค.ศ. 2015 คริสโตเฟอร์ แม็คควอรี่ยืนยันผ่านทวิตเตอร์ส่วนตัวว่าเขาจะกลับมาทำหน้าที่กำกับและเขียนบทอีกครั้ง เดือนธันวาคม ค.ศ. 2015 เว็บไซต์โชว์บิซ411 รายงานว่ารีเบกกา เฟอร์กูสันจะกลับมารับบทอิลซา เฟาสต์อีกครั้ง
เดือนสิงหาคม ค.ศ. 2016 เดอะฮอลลีวูดรีพอร์เตอร์ รายงานว่าพาราเมาต์หยุดช่วงก่อนการผลิตของภาพยนตร์เรื่องนี้เนื่องจากปัญหาด้านผลประโยชน์กับครูซ แต่ต่อมาในเดือนกันยายน ค.ศ. 2016 มีการรายงานว่าปัญหาดังกล่าวได้รับการแก้ไขและการถ่ายทำจะเริ่มในฤดูใบไม้ผลิ ค.ศ. 2017 ด้านเจเรมี เรนเนอร์ ซึ่งปรากฏตัวตั้งแต่ภาคที่ 4 กล่าวว่าเขาไม่แน่ใจว่าจะสามารถร่วมแสดงในภาคนี้ได้หรือไม่เนื่องจากติดถ่ายทำ อเวนเจอร์ส: มหาสงครามล้างจักรวาล เดือนมีนาคม ค.ศ. 2017 มีการยืนยันว่าเรนเนอร์จะไม่ได้ปรากฏตัวในภาคนี้
การผลิต > การถ่ายทำ

การถ่ายทำเริ่มในเดือนเมษายน ค.ศ. 2017 ที่ปารีส มีการถ่ายทำในสถานที่ต่าง ๆ เช่น ลอนดอน, อินเดีย, นิวซีแลนด์และนอร์เวย์ ในเดือนสิงหาคม ปีเดียวกัน ครูซได้รับบาดเจ็บที่ขาขวาระหว่างถ่ายทำในลอนดอน ทำให้สตูดิโอประกาศพัก 9 สัปดาห์ ก่อนจะกลับมาถ่ายทำอีกครั้งช่วงต้นเดือนตุลาคม การถ่ายทำเสร็จสิ้นในเดือนมีนาคม ค.ศ. 2018 ที่สหรัฐอาหรับเอมิเรตส์
เดือนมกราคม ค.ศ. 2018 ภาพยนตร์ได้รับการประกาศชื่ออย่างเป็นทางการคือ Mission: Impossible – Fallout ตัวอย่างภาพยนตร์เผยแพร่ครั้งแรกในงานซูเปอร์โบวล์ครั้งที่ 52
รางวัล

มิชชั่น:อิมพอสซิเบิ้ล ฟอลล์เอาท์ ได้รับรางวัลชนะเลิศดังต่อไปนี้
คริติกส์ชอยส์มูฟวีอะวอดส์ สาขาภาพยนตร์แอ็คชันยอดเยี่ยม
รางวัลสมาคมผู้จัดการสถานที่ สาขา Outstanding Locations in Contemporary Film และ Outstanding Film Commission
รางวัลแซทเทิร์น สาขาภาพยนตร์แอ็คชันหรือผจญภัยยอดเยี่ยม
รางวัลสมาคมนักวิจารณ์ภาพยนตร์ซีแอตเทิล สาขาตัดต่อภาพยนตร์ยอดเยี่ยม และสาขาวิชวลเอฟเฟกต์ยอดเยี่ยม
ภาคต่อ

บทความหลัก: มิชชั่น:อิมพอสซิเบิ้ล ล่าพิกัดมรณะ ตอนที่หนึ่ง
วันที่ 14 มกราคม ค.ศ. 2019 ทอม ครูซประกาศว่าคริสโตเฟอร์ แม็คควอรี่จะกลับมาทำหน้าที่เขียนบทและกำกับภาพยนตร์ Mission: Impossible ภาคที่ 7 และ 8 โดยมีกำหนดออกฉายวันที่ 14 กรกฎาคม ค.ศ. 2023 และ 28 มิถุนายน ค.ศ. 2024 ตามลำดับ ในวันที่ 23 พฤษภาคม ค.ศ. 2022 มีการเปิดเผยตัวอย่างภาพยนตร์ภาคที่ 7 ในชื่อ มิชชั่น:อิมพอสซิเบิ้ล ล่าพิกัดมรณะ ตอนที่หนึ่ง (Mission: Impossible – Dead Reckoning Part One)
แหล่งข้อมูลอื่น

เว็บไซต์ทางการ
มิชชั่น:อิมพอสซิเบิ้ล ฟอลล์เอาท์ ที่อินเทอร์เน็ตมูวีเดตาเบส
มิชชั่น:อิมพอสซิเบิ้ล ฟอลล์เอาท์ ที่สยามโซน
มิชชั่น:อิมพอสซิเบิ้ล ฟอลล์เอาท์ ที่รอตเทนโทเมโทส์
มารีออน อัฟโฟลเทอร์

| มารีออน อัฟโฟลเทอร์ |
| --- | --- |
เกิด: 7 มิถุนายน พ.ศ. 2527 (40 ปี) มารีออน อัฟโฟลเทอร์
คู่สมรส: นายสกล ตั้งก่อสกุล
อาชีพ: นักแสดง, นางแบบ, พิธีกร
ปีที่แสดง: พ.ศ. 2545 - ปัจจุบัน
ผลงานเด่น: เพราะรักครับผม (2548)   เงินปากผี (2549)   แฟนใหม่ (2553)
สังกัด: กันตนา
มารีออน อัฟโฟลเทอร์ ชื่อเล่น แหม่ม เป็นนักแสดง ผู้สื่อข่าว และนางแบบ เข้าสู่วงการด้วยการประกวด มิสไทยแลนด์ยูนิเวิร์สประจำปี 2002
ประวัติ

มารีออน เป็นลูกครึ่ง ไทย - สวิตเซอร์แลนด์ และมีชื่อไทยว่า ฐิตาพร ศรแผลง ชื่อเล่น แหม่ม เกิดเมื่อวันที่ 6 พฤษภาคม พ.ศ. 2527 จบการศึกษาระดับปริญญาตรี บริหารธุรกิจ สถาบัน Fern ประเทศสวิตเซอร์แลนด์ ระดับปริญญาโท ที่จุฬาลงกรณ์มหาวิทยาลัย คณะ EU เข้าสู่วงการด้วยการประกวด มิสไทยแลนด์ยูนิเวิร์สประจำปี 2002 ได้รับรางวัลงามอย่างไทย หลังจากนั้นก็มีงานโฆษณา ต่อด้วยการเป็นผู้สื่อข่าวสังกัดฝ่ายข่าวต่างประเทศทาง ช่อง 7 สี เธอเป็นที่รู้จักอย่างมากจากการแสดงภาพยนตร์เรื่อง แฟนใหม่ และมีงานถ่ายแบบแฟชั่นมากมาย นอกจาก แหม่ม มาริออน จะมีผลงานถ่ายแบบแฟชั่นมากมายในไทย เธอยังเนื้อหอมไกลในถึงประเทศเวียดนามคว้าค่าตัวในการถ่ายโฆษณา ไม่ต่ำกว่า 10 ล้าน
ประวัติ > ชีวิตส่วนตัว

เธอออกมายืดอกรับว่าซุ่มแต่งงานกับนักธุรกิจเจ้าของบริษัทผลิตอะไหล่รถยนต์ ชื่อ ปั๊บ สกล ตั้งก่อสกุล มาได้ 1 ปี หลังจากมีภาพหลุดงานวิวาห์ของ แหม่ม มารีออน อัลโฟลเทอร์ กับหนุ่มปั๊บออกมา ซึ่งสาวแหม่มบอกว่าไม่ได้ตั้งใจจะปิด แต่ด้วยคิดว่าตนไม่ได้มีความโด่งดังอะไรมากมายในวงการ จึงไม่ได้บอกสื่อมากมายนัก เธอสมรสเมื่อวันที่ 24 พ.ย. 2552